CELEX: C2004/228/18
Language: da
Date: 2004-09-11 00:00:00
Title: Domstolens dom (Tredje Afdeling) af 15. juli 2004 i sag C-459/02, Willy Gerekens og Association agricole pour la promotion de la commercialisation laitière Procola mod Ètat du grand-duché de Luxembourg (anmodning om præjudiciel afgørelse fra Cour de cassation) (Anmodning om præjudiciel afgørelse — mælk — tillægsafgift inden for sektoren for mælk og mejeriprodukter — national lovgivning — afgift pålagt med tilbagevirkende gyldighed — almindelige principper om retssikkerhed og forbud mod tilbagevirkende gyldighed)

11.9.2004   
            
            
               DA
            
            
               Den Europæiske Unions Tidende
            
            
               C 228/10
            
         
      DOMSTOLENS DOM
   
   (Tredje Afdeling)
   af 15. juli 2004
   i sag C-459/02, Willy Gerekens og Association agricole pour la promotion de la commercialisation laitière Procola mod Ètat du grand-duché de Luxembourg (anmodning om præjudiciel afgørelse fra Cour de cassation) (1)
   
   (Anmodning om præjudiciel afgørelse - mælk - tillægsafgift inden for sektoren for mælk og mejeriprodukter - national lovgivning - afgift pålagt med tilbagevirkende gyldighed - almindelige principper om retssikkerhed og forbud mod tilbagevirkende gyldighed)
   (2004/C 228/18)
   Processprog: fransk
   I sag C-459/02, angående en anmodning, som Cour de cassation (Luxembourg) i medfør af artikel 234 EF har indgivet til Domstolen for i den for nævnte ret verserende sag, Willy Gerekens og Association agricole pour la promotion de la commercialisation laitière Procola, mod Ètat du grand-duché de Luxembourg, at opnå en præjudiciel afgørelse vedrørende fortolkningen af de almindelige fællesskabsretlige principper om retssikkerhed og om forbud mod tilbagevirkende kraft i forbindelse med en national lovgivning på området for mælkeproduktionskvoter, som erstatter en tidligere lovgivning, som Domstolen havde fastslået var udtryk for forskelsbehandling, og som giver hjemmel til med tilbagevirkende gyldighed at sanktionere overskridelser af disse kvoter, som har fundet sted efter, at Rådets forordning (EØF) nr. 856/84 af 31. marts 1984 om ændring af forordning (EØF) nr. 804/68 om den fælles markedsordning for mælk og mejeriprodukter (EFT L 90, s. 10) og Rådets forordning (EØF) nr. 857/84 af 31. marts 1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter (EFT L 90, s. 13) trådte i kraft, men under den erstattede nationale lovgivnings gyldighedsperiode, har Domstolen (Tredje Afdeling), sammensat af A. Rosas, som fungerende formand for Tredje Afdeling, R. Schintgen og N. Colneric (refererende dommer); generaladvokat: D. Ruiz-Jarabo Colomer; justitssekretær: R. Grass, den 15. juli 2004 afsagt dom, hvis konklusion lyder således:
   De generelle fællesskabsretlige principper om retssikkerhed og om forbud mod retsakters tilbagevirkende gyldighed er ikke til hinder for, at en medlemsstat med henblik på anvendelsen af fællesskabsbestemmelser, hvorved der pålægges produktionskvoter som dem, der er indført ved Rådets forordning (EØF) nr. 856/84 af 31. marts 1984 om ændring af forordning (EØF) nr. 804/68 om den fælles markedsordning for mælk og mejeriprodukter og ved Rådets forordning (EØF) nr. 857/84 af 31. marts 1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter, i stedet for en tidligere lovgivning, der ifølge De Europæiske Fællesskabers Domstol er udtryk for forskelsbehandling, udsteder en ny lovgivning, hvorefter der for overskridelser af produktionskvoter, der har fundet sted, efter at fællesskabsbestemmelserne trådte i kraft, men under den erstattede nationale lovgivnings gyldighedsperiode, kan pålægges sanktioner med tilbagevirkende kraft.
   
      (1)  EFT C 44 af 22.2.2003.